बॉलीवुड अभिनेता सलमान खान अवैध हथियार रखने के मामले में स्वयं द्वारा दाखिल किए गए जमानती बांडों की पुष्टि के लिए गुरुवार को शहर की एक अदालत में पेश नहीं हुए। उन्हें अदालत में गुरुवार को पेश होना था लेकिन वह सुरक्षा कारणों से नहीं आ सके। सलमान पर अवैध हथियार रखने का आरोप है, जिसका इस्तेमाल उन्होंने कथित रूप से 1998 में काले हिरण (ब्लैकबक) के शिकार के लिए किया था। मुख्य न्यायिक दंडाधिकारी (सीजेएम) की अदालत ने उन्हें शस्त्र अधिनियम के तहत दोषी न पाते हुए मामले में बरी कर दिया था।